Pálfiho palác (Panská)

Pálfiho palác (staršie Pálffyho palác) je palác v Bratislave na Panskej ulici. 

Od roku 1715 bol majetkom rodiny Pálfiovcov, dedičných bratislavských županov. Bol niekoľkokrát prestavaný, naposledy v polovici 19. storočia pre Jána Františka Pálfiho (* 1829 - † 1908), bratislavského župana v neskoroklasicistickom štýle. Počas rekonštrukčných prác v rokoch 1981-1987 odhalil pamiatkový výskum okrem významných archeologických nálezov aj základy románskeho murovaného domu zo začiatku 13. storočia a unikátny gotický palác z asi polovice 14. storočia, ktorého fragmenty sú viditeľné aj v súčasnosti. 

Po náročnej pamiatkovej obnove dostala palác do užívania v roku 1988 Galéria mesta Bratislavy.

Paláce v Bratislave
Klasicistické stavby na Slovensku